[{"text_idx": "#000000", "text": "Seekordne postitus on mo\u0303eldud eelko\u0303ige reisisellidele, kes meie kombel enne teele asumist nuputavad, kuidas jo\u0303ehobu oravaks pakkida ja sellele siis ka\u0308rbeskaal anda."}, {"text_idx": "#000001", "text": "Saab ka uudishimu rahuldada ja mo\u0303tiskleda, milleta ise aasta aega kuidagi hakkama ei saaks. (Jaa, muidugi ma tahtnuksin poja kaasa pakkida, aga ta on hirmus suureks kasvanud.) Tegelikult ei erineks minu varustus kuigi palju ka kuu aega reisides, pikema ajaperioodi korral peab kogu see kraam lihtsalt kauem vastu pidama ja u\u0308ht-teist tuleb vo\u0303ib-olla teekonna ka\u0308igus va\u0308lja vahetada."}, {"text_idx": "#000002", "text": "Siin siis minu koorem kanda. Asjad on laotatud pildi jaoks laiali enne reisi. Kaalusin, kas u\u0308ldse viidata kaubama\u0308rkidele, aga olen ju ise nii mo\u0303nedki ostuotsused just teiste soovituste po\u0303hjal teinud. Ehk on siis kellelegi ka minu kogemused abiks."}, {"text_idx": "#000004", "text": "Riietest on pakkimiskuubikus 1) kaks paari pikki pu\u0308kse, u\u0308hed Ice Peakilt ja teised Craghoppersilt. Ko\u0303ik need va\u0308ga mugavad, kerged, kiiresti kuivavad, vastupidavad, 2) Vaude o\u0303huke ja sulgkerge tuulepluus, mida kandsin alati endaga kaasas, 3) u\u0308ks Nike (dry-fit) ja u\u0308ks Puma lu\u0308hikeste varrukatega hingavast materjalist spordisa\u0308rk, 3) kaks pikkade varrukatega reisisa\u0308rki, mo\u0303lemad taas Craghoppersilt: sa\u0308a\u0308sekaitsega ehk immutatud permetriiniga, kiiresti kuivavad ja mitmete nutikate lisadega (no\u0308o\u0308rile riputamise aasad, prillipuhastuslapp, prillihoidmisaas, ko\u0303rgeks keeratav krae kukla kaitsmiseks pa\u0308ikese eest, salataskud jne), kandsin neist po\u0303hiliselt u\u0308ht, teine oli jahedama ilma jaoks, 4) sarong Craghoppersilt, sa\u0308a\u0308sevastase to\u0308o\u0308tlusega, kasutasin nii salli kui ka rannakleidina, 5) kerge o\u0303huke puuvillane pluus H&Mist, vastavalt vajadusele o\u0308o\u0308- ja/vo\u0303i hommikusa\u0308rgi funktsioonides."}, {"text_idx": "#000006", "text": "Hambaharja, pa\u0308ikesekreemi jms pole mo\u0303tet esitleda, ku\u0308ll vo\u0303ib ehk ka ja\u0308rgnevast oma kotti pakkides tulevikus abi olla, eriti naistel."}, {"text_idx": "#000007", "text": "Juukseharjast ei pea loobuma, kui see mahub peopesale (z\u030cilett sai ko\u0303rvale suuruse vo\u0303rdlemiseks). Pa\u0308rineb pudi-padi mu\u0308u\u0308vast poest nimega Tiger.\nRoosa karp paremal sisaldab o\u0303hukesi na\u0308okuivatuspabereid, kaane sees on peegel ja kaasas ka aplikaator, mis paberi enda ku\u0308lge kleebib. Esialgu igaks juhuks soetatud asi oli u\u0308lipalavatel pa\u0308evadel sagedases kasutuses. Ostetud Tigerist.\nP-ta\u0308hega pudelikese sees on kodumaine piiritus, vajalik nii putukahammustuste tohterdamiseks kui ka tehnika puhastamiseks. Meil Aasias muide puhast piiritust leida ei o\u0303nnestunud, see oli alati segatud mingite o\u0303lidega.\nKlaasist ku\u0308u\u0308neviili kohta u\u0308tles kosmeetikapoe mu\u0308u\u0308ja, et see korjatakse lennujaama turvakontrollis a\u0308ra, temaga just nii juhtus. Vo\u0303tsin siis oma pooleks murdunud klaasviili ja lasin ehitusviiliga ko\u0303ik teravad kohad u\u0308maraks. Aitas, see ei huvitanud lennujaamades kedagi. Reisil ostsime juurde ka kannaviili, pla\u0308tusid kandes ilma ei saa.\nKeskel on veel u\u0308ks tore toode Tigerist \u2013 seebilehed. Vo\u0303tad karbist u\u0308he imeo\u0303hukese lehekese ja ho\u0303o\u0303rud vee all vahule, kuni see ka\u0308te vahel a\u0308ra sulab. Kaob tu\u0308u\u0308tu vajadus ma\u0308rga seepi kotti pakkida. Niiskust need siiski ei armasta, kleepuvad u\u0308ksteise ku\u0308lge ehk ma\u0308rja ka\u0308ega ei tasu vo\u0303tta!\nPaberist prill-lauakatted tundusid samuti tore toode. Uskusin, et u\u0308hel u\u0308sna kindlalt saabuval ko\u0303hukrambihetkel osutuvad need hindamatuks. Vo\u0303inuks siiski poodi ja\u0308tta.\nNiisked puhastavad salvra\u0308tid olid aga kogu aeg ligi ja tihedas kasutuses. Muidugi tuli neid kohapeal juurde osta."}, {"text_idx": "#000008", "text": "2 thoughts to \u201cMinu koorem kanda\u201d"}, {"text_idx": "#000009", "text": "Va\u0308ga hea lugemine. Ma olen ise mo\u0303elnud ka Porteri seljakoti ostmise peale, aga seda va\u0308ga ei taheta Euroopas mu\u0308u\u0308a. Kust sa selle ostsid?\nAita\u0308h, Arvi. Ostsin samalt Rei leheku\u0308ljelt, mis avaneb lingile klikates. Seda ku\u0308ll ei tea, kas nad praegu ka seda Eestisse toimetavad, aga mina sain kulleriga kenasti ka\u0308tte. See oli mu meelest ka ainus koht, kust seda mudelit sai Euroopasse/Eestisse tellida."}, {"text_idx": "#000010", "text": "Va\u0308ga hea lugemine. Ma olen ise mo\u0303elnud ka Porteri seljakoti ostmise peale, aga seda va\u0308ga ei taheta Euroopas mu\u0308u\u0308a. Kust sa selle ostsid?"}, {"text_idx": "#000012", "text": "Leave a Reply Cancel reply"}, {"text_idx": "#000014", "text": "Kes ja mis? Mina olen Inge, veetnud suure osa elust tekste toimetades ja vahel ka ise kirjutades. Minu viimatine ta\u0308htsaim kirjatu\u0308kk oli lahkumisavaldus. Kaalusin selle kompositsiooni ning juht- ja ko\u0303rvalmotiive oma peas kaks aastat ning 2018. aasta ma\u0308rtsis sai see ka avaldatud. 13. aprillil po\u0303rutasime koos graafilisest disainerist elukaaslase Ahtoga aastaks Aasiasse, etteka\u0308a\u0308ndeks keskeakriis, et toita oma lo\u0303putut isu uute vaadete, lo\u0303hnade ja maitsete ja\u0308rele. Meiega saab u\u0308hendust meiliaadressil reis a\u0308tt kriips punkt net."}, {"text_idx": "#000015", "text": "Mina olen Inge, veetnud suure osa elust tekste toimetades ja vahel ka ise kirjutades. Minu viimatine ta\u0308htsaim kirjatu\u0308kk oli lahkumisavaldus. Kaalusin selle kompositsiooni ning juht- ja ko\u0303rvalmotiive oma peas kaks aastat ning 2018. aasta ma\u0308rtsis sai see ka avaldatud. 13. aprillil po\u0303rutasime koos graafilisest disainerist elukaaslase Ahtoga aastaks Aasiasse, etteka\u0308a\u0308ndeks keskeakriis, et toita oma lo\u0303putut isu uute vaadete, lo\u0303hnade ja maitsete ja\u0308rele. Meiega saab u\u0308hendust meiliaadressil reis a\u0308tt kriips punkt net."}, {"text_idx": "#000018", "text": "Recent CommentsInge on \u201cKeskeakruiis\u201dEleriin Vaher on \u201cKeskeakruiis\u201dInge on \u201cKeskeakruiis\u201dJuhan Valba on \u201cKeskeakruiis\u201dInge on Minu koorem kandaArvi on Minu koorem kandaInge on Oh ilus hetk, oh viibi veel!K on Oh ilus hetk, oh viibi veel!Inge on Oh ilus hetk, oh viibi veel!rexel on Oh ilus hetk, oh viibi veel!"}, {"text_idx": "#000019", "text": "Inge on \u201cKeskeakruiis\u201dEleriin Vaher on \u201cKeskeakruiis\u201dInge on \u201cKeskeakruiis\u201dJuhan Valba on \u201cKeskeakruiis\u201dInge on Minu koorem kandaArvi on Minu koorem kandaInge on Oh ilus hetk, oh viibi veel!K on Oh ilus hetk, oh viibi veel!Inge on Oh ilus hetk, oh viibi veel!rexel on Oh ilus hetk, oh viibi veel!"}]